CELEX: C2004/094/12
Language: fi
Date: 2004-04-17 00:00:00
Title: Yhteisöjen tuomioistuimen tuomio (viides jaosto) 11 päivänä maaliskuuta 2004 asiassa C-240/02 (Tribunal Supremo esittämä ennakkoratkaisupyyntö): Asociación Profesional de Empresas de Reparto y Manipulado de Correspondencia (Asempre),

17.4.2004   
            
            
               FI
            
            
               Euroopan unionin virallinen lehti
            
            
               C 94/7
            
         
      YHTEISÖJEN TUOMIOISTUIMEN TUOMIO
   
   (viides jaosto)
   11 päivänä maaliskuuta 2004
   asiassa C-240/02 (Tribunal Supremo esittämä ennakkoratkaisupyyntö): Asociación Profesional de Empresas de Reparto y Manipulado de Correspondencia (Asempre), (1)
   
   (Asociación Nacional de Empresas de Externalización y Gestión de Envíos y Pequeña Paquetería vastaan Entidad Pública Empresarial Correos y Telégrafos, Administración General del Estado Postipalvelut - Direktiivi 97/67/EY - Postin yleispalvelujen tarjoajille varatut palvelut - Itse tuotettujen palvelujen käsite - Postiosoitusten kuuluminen käsitteen alaan)
   (2004/C 94/12)
   Oikeudenkäyntikieli: espanja
   Asiassa C-240/02, jonka Tribunal Supremo (Espanja) on saattanut EY 234 artiklan nojalla yhteisöjen tuomioistuimen käsiteltäväksi saadakseen tässä kansallisessa tuomioistuimessa vireillä olevassa asiassa Asociación Profesional de Empresas de Reparto y Manipulado de Correspondencia (Asempre) ja Asociación Nacional de Empresas de Externalización y Gestión de Envíos y Pequeña Paquetería ja Entidad Pública Empresarial Correos y Telégrafos, Administración General del Estado ennakkoratkaisun yhteisön postipalvelujen sisämarkkinoiden kehittämistä ja palvelun laadun parantamista koskevista yhteisistä säännöistä 15 päivänä joulukuuta 1997 annetun Euroopan parlamentin ja neuvoston direktiivin 97/67/EY (EYVL 1998, L 15, s. 14) tulkinnasta, yhteisöjen tuomioistuin (viides jaosto), toimien kokoonpanossa: viidennen jaoston puheenjohtajan tehtäviä hoitava P. Jann (esittelevä tuomari) sekä tuomarit C. W. A. Timmermans ja S. von Bahr, julkisasiamies: A. Tizzano, kirjaaja: johtava hallintovirkamies M. Múgica Arzamendi, on antanut 11.3.2004 tuomion, jonka tuomiolauselma on seuraava:
   
               1)
            
            
               
                  Yhteisön postipalvelujen sisämarkkinoiden kehittämistä ja palvelun laadun parantamista koskevista yhteisistä säännöistä 15 päivänä joulukuuta 1997 annetun Euroopan parlamentin ja neuvoston direktiivin 97/67/EY 7 artiklaa on saman direktiivin 21 perustelukappaleen valossa luettuna tulkittava siten, ettei siinä sallita itse suoritetulle palvelulle asetettavan seuraavia edellytyksiä:
               
               
                           —
                        
                        
                           vastaanottajan ja lähettäjän on oltava sama henkilö
                        
                     
                           —
                        
                        
                           palvelujen tarjoajan liike- tai yritystoiminnassa ei saada suorittaa palveluja sivullisille
                        
                     
                           —
                        
                        
                           palveluja ei saada suorittaa sisäisen postin tai vastaavan menetelmän avulla ja
                        
                     
                           —
                        
                        
                           nämä toimenpiteet eivät saa häiritä postin yleispalvelujen tarjoajalle varattuja palveluja.
                        
                     
         
               2)
            
            
               
                  Postiosoitukset, joiden avulla maksut suoritetaan luonnollisille henkilöille tai oikeushenkilöille muiden henkilöiden lukuun ja pyynnöstä julkista postiverkkoa käyttäen, eivät kuulu direktiivin 97/67/EY soveltamisalaan.
               
            
         
      (1)  EYVL C 202, 24.8.2002.